
Dagsorden
1. Evt. velkommen til nye medlemmer af Udviklingsrådet
2. Dagens tema: Betydning for Løgstrup ved vestlig motorvej omkring Viborg
3. Funding Hvad er søgt, til hvem og hvad er på vej
4. Status på projekterne i områdefornyelsen 
a. Kathrine Vand – Viborg kommune – sender orienteringsmail til følgegruppen vedrørende status 30.9.24
b. Organisering og beslutningskompetencerne i områdefornyelsen
c. Herunder visuel tidslinje for brugen af beløbet på kr. 5.5 mil. Jf. ref fra seneste møde

5. Ansøgning om cykelsti på Vordevej, fodgængerovergang på Hjarbækvej og bump på Borgergade v Skolegade
6. Opgaver fra listen med projektideer
7. Næste møde 
8. Eventuelt

1. Vi havde ingen nye medlemmer med denne aften. Rasmus overvejer stadig, og Line sagde nej tak. Anders Kristian kontakter Haubro.

2. Vi så på de fremsendte kort og drøftede, hvad det kan komme til at betyde for Løgstrup. Karina noterede punkter til et høringssvar, der skal være indsendt senest den 15.11.24. Karina og Anders udarbejder i samarbejde høringssvaret. 

3. Karina orienterede om den aktuelle status på funding.  
I beløbet på 5.5 mill til områdefornyelsen er der afsat penge til ny belysning på multibanen, og det arbejde er godt i gang. Vi skal selv finde penge til et par stier der fører ind på multibanen. Pengene er søgt i en pulje vedr. byforskønnelse under Landdistrikstudvalget 
Der er søgt penge til ”naturkunst” i form af træstammer der udskæres til diverse figurer. Pengene er søgt i en pulje vedr. byforskønnelse unde Landdistrikstudvaget.
LGIF har søgt til noget, vi ved ikke, hvordan det står.
Gruppen bag multiparken har søgt til ny belægning på fodboldbanen. Der er søgt flere steder. Det forventes at pengene bliver skaffet. 

4. A :Gennemgang af liste fra Kathrine Vand, Viborg kommune. Listen sendes ud sammen med referatet. 
· Mødested for unge: Gruppen har opgivet at arrangere en koncert på grund af arbejdsbyrden. De vil prøve at finde mindre arrangementer. Det er på tale at oprette et tilbud i forbindelse med det eksisterende klubtilbud. Der er møde med de unge igen den 2.10.24. Der var enighed om, at der skal være fokus på de unges ønsker, og IKKE det de voksne tror de gerne vil have tilbudt
· Bypark – bymidte: Vi er i en fase, hvor projektet skal tilrettelægges. Vi vil ikke etablere en baggrundsgruppe før de skal inddrages. Den store udfordring lige nu er at få tilladelser til at bygge et skur til pedellerne på plads. I den forbindelse blev det nævnt at Ivan Høgh har søgt og fået kr. 25.000 hjem til opførelsen at skuret, men vi ved ikke om tilsagnet er udløbet. 
· Biodiversitet: Biogruppen har udarbejdet en vision, strategi for biogruppens arbejde, og en plan for det der skal arbejdes med i 2025. Materialet ligger lige nu en udkast, og sendes derfor ikke ud før Biogruppen har gennemgået det. 
· Fællessti langs Hovedgaden, kommer senere. 


B: Det blev præciseret, at beslutningsretten og kompetencerne ligger i arbejdsgrupperne
C: Anders har lavet en oversigt. Den sendes ud sammen med referatet.

5. Vi talte om de udkast til ansøgning om 3 ændringer i de trafikale forhold vi havde fået fremsendt fra Henrik.  Karina står for den officielle indsendelse

6. Vi aftalte at gennemgå 4 punkter fra listen hver gang. Denne gang aftalte vi at punkt 
· 1-1 Forsamlingshus lukkes, da der arbejdes videre med punktet under 1-13
· 1-4 Gennemført, da hundeskoven står færdig
· 5-7 Fodgængerfelt – der er skrevet en ansøgning til kommunen vedr. fodgængerfelt 
· 6-7 Forsamlingshus drevet af midler (ikke frivillige) lukkes da der arbejdes videre med punktet under 1-13

7. Næste møde. Vi afventer den endelige beslutning om motorvejen, og holder derfor næste møde den 8. januar 2025.

8. Under eventuelt blev der fremsat ønske om at der sættes QR koder op på relevante steder – Brugsen – Madpakkehuset – Borgerforeningens opslagskasser – m.fl. hvor man ved at scanne QR koden kommer direkte ind på Borgerforeningens hjemmeside. Karina påtog sig den opgave. 2. oktober 2024
Kirsten Mougaard

Referent






